Zille: DA moet oppas vir oorreaksie | Netwerk24
Deur Lojale Verset, Pretoria 20 Maart 2017 07:03
Die tragiese waarheid is dat al word Helen Zille uit die DA en selfs uit Suid-Afrika verban, die ANC en die EFF tot op hede nog nie kon aandui wat dan nou eintlik onwaar is in wat sy gesê het nie.
Dat dit polities onwys was en sy verbied moet word om, solank as wat sy premier is, te twiet, is waar. Dat die ANC en EFF ook polities volwasse moet word en nie net die dele van die wêreldgeskiedenis wat hul opportunistiese politieke agenda pas, erken nie, is egter ook waar.
Nes wit mense polities volwasse moes word om te kon insien dat apartheid verkeerd was, net so sal die ANC en EFF eers polities volwasse moet word om te kan insien en erken dat daar waarheid is in wat Zille getwiet het. Tot dan sal hulle nie opgewasse en in staat wees om 'n moderne demokrasie doeltreffend te regeer nie.